Ontevrede oor reaksietyd | Netwerk24
Ontevrede oor reaksietyd
Die gesteelde motor wat Sondag op dig beboste munisipale grond in Hopefield ontdek is.
Vervolg van bl. 1
Maandagmiddag het iemand glo probeer om JJ Schoeman se broer met 'n skroewedraaier voor die huiswinkel aan te val toe hy soontoe is om te hoor of iemand weet wie die messteker is wat Saterdagaand toegeslaan het. Schoeman reken dis nie uitgesluit dat dié man en die messteker moontlik dieselfde mens is nie.
Die polisie het bevestig dat niemand nog in hegtenis geneem is met betrekking tot hierdie twee voorvalle nie.
Schoeman het by die polisie gekla dat dit hulle agt uur geneem het om op Saterdagaand se inbraak by hul kleinhoewe te reageer.
Kapt. Gotlieb Adams, bevelvoerder van Hopefield-polisie het Woensdag aan Weslander gesê hulle het beperkte hulpbronne wat personeel en voertuie betref. Hy het verduidelik die polisie was elders besig toe Schoeman hulle van die inbraak verwittig het en dat beamptes so gou as wat hulle beskikbaar was, na die kleinhoewe is.
Hy het ook gesê die gebied waar die motor ontdek is en die messtekery asook die inbraak plaasgevind het, is 'n gebied bekend vir misdaad en 'n uitdaging vir die polisie.